Държавен вестник, бр. 35, 2010 г., стр. 21

БРОЙ  35	
Д Ъ Р Ж А В Е Н  В Е С Т Н И К 	
СТР.  21  
2. Страните членки, които са страни по 
подновените от Конгреса актове, но не са ги 
подписали, са длъжни да се присъединят към 
тях във възможно най-кратък срок. 
3. Инструментите по присъединяването, от­
насящи се до случаите, посочени в параграфи 
1 и 2, трябва да бъдат изпратени до Генерал­
ния директор на Международното бюро. Той 
уведомява за това депозиране правителствата 
на страните членки.
Член X
Привеждане в изпълнение и срок на действие 
на Допълнителния протокол към Устава на 
Всемирния пощенски съюз
Този Допълнителен протокол към Устава 
на Всемирния пощенски съюз се привежда в 
изпълнение от 1 януари 2010 г. и остава в сила 
за неопределено време.
В уверение на което, пълномощните предста­
вители на правителствата на страните членки 
съставиха този Допълнителен протокол, който 
ще има същата сила и същата стойност, както 
ако разпоредбите, които съдържа, бяха включени 
в самия текст на Устава, и го подписаха в един 
екземпляр, който е депозиран при Генералния 
директор на Международното бюро. Копие от 
този екземпляр ще бъде предадено от Между­
народното бюро на Всемирния пощенски съюз 
на всяка една от подписалите го страни.
Съставен в Женева на 12 август 2008 г.
3631
ПЪРВИ ДОПЪЛНИТЕЛЕН ПРОТОКОЛ 
към Общия правилник на Всемирния по­
щенски съюз
(Ратифициран със закон, приет от 41-ото 
Народно събрание на 11 март 2010 г. – ДВ, 
бр. 24 от 2010 г. В сила от 1 януари 2010 г.)
Пълномощните представители на Прави­
телствата на страните – членки на Всемирния 
пощенски съюз, събрани на Конгрес в Женева, 
на основание член 22, параграф 2 от Устава, 
сключен във Виена на 10 ноември 1964 г., 
приеха, по общо съгласие и с уговорката на 
член 25, параграф 4 на гореспоменатия Устав, 
следните изменения в Общия правилник.
Член І
(Член 101а)
Функции на Конгреса
1. На основание на предложенията на стра­
ните членки, на Административния съвет и на 
Съвета по пощенска експлоатация Конгресът:
1.1. определя общите политики за осъщест­
вяването на мисията и на целта на Съюза, 
изложени в предговора на Устава и в член 1 
от него;
1.2. разглежда и приема при необходимост 
предложенията за изменение на Устава, на 
Общия правилник, на Конвенцията и на спо­
разуменията, формулирани от страните членки 
и Съветите, в съответствие с член 29 на Устава 
и член 122 на Общия правилник;
1.3. определя датата на влизане в сила на 
актовете;
1.4. приема своя вътрешен правилник и 
свързаните с него изменения;
1.5. разглежда пълните доклади за работата, 
представени съответно от Административния 
съвет, Съвета по пощенска експлоатация и 
Консултативния комитет в съответствие с раз­
поредбите на членове 103, 105 и 107 на Общия 
правилник, които обхващат периода, изтекъл 
от предходния Конгрес;
1.6. приема стратегията на Съюза;
1.7. определя максималния размер на раз­
ходите на Съюза в съответствие с член 21 на 
Устава;
1.8. избира страните членки, които заседа­
ват в Административния съвет и в Съвета по 
пощенска експлоатация;
1.9. избира Генералния директор и Заместник 
генералния директор на Международното бюро;
1.10. определя с резолюция тавана на раз­
ходите, понасяни от Съюза за производството 
на документи, на немски, на китайски, на 
португалски и на руски език.
2. Конгресът в качеството си на върховен 
орган на Съюза разглежда други въпроси, свър­
зани конкретно с пощенските услуги.
Член ІІ
(Член 102 изменен)
Състав, функциониране и заседания на Адми­
нистративния съвет
(Устав, член 17)
1. Административният съвет се състои от 
четиридесет и един членове, които изпълняват 
своите функции през време на периода, който 
разделя два последователни Конгреса.
2. Председателството на Съвета се полага по 
право на страната членка – домакин на Конгре­
са. В случай че тази страна членка се откаже 
от него, тя става член по право и въз основа 
на това географската група, към която тя при­
надлежи, разполага с едно допълнително място, 
за което не важат ограниченията, предвидени в 
параграф 3. В този случай Административният 
съвет избира за председател един от членовете, 
принадлежащи към географската група, в която 
участва и страната членка домакин.
3. Останалите четиридесет членове на Ад­
министративния съвет се избират от Конгреса 
въз основа на справедливо географско разпре­
деление. Най-малко половината от членовете 
се подновяват на всеки Конгрес; никоя страна 
членка не може да бъде избирана последова­
телно от три Конгреса. 
4. Всеки член на Административния съвет 
определя своя представител, който трябва да 
е компетентен в пощенската област.